SEBUAH SIRI NETFLIX
Di tebing Sungai Dniester, Republik Moldova,
terletaknya Penjara Rezina,
Penjara Nombor 17.
Penjara kawalan maksimum zaman Soviet yang sudah begitu uzur.
Persekitarannya mula melemaskan saya.
Jantung saya berdegup kencang.
Ia menempatkan penjenayah paling bahaya di Moldova.
Gadis itu dicekik.
Kenapa buat begitu, Lilian?
Satu pertiga banduannya dipenjara seumur hidup,
tanpa harapan untuk dibebaskan.
Dah berapa lama awak di penjara?
Sudah 26 tahun.
Ini persoalannya.
Apa matlamat sebenar hukuman jenayah?
Supaya orang itu mati di penjara?
Mereka hidup dalam rejim kejam gaya Soviet.
Ada 32 langkah.
Setiap kali saya jalan dari hujung ke hujung, 32 langkah.
Bila kali terakhir awak pijak tanah?
Saya tak ingat.
Mereka hanya nampak kegelapan. Harapan tak wujud.
Dicampak ke penjara dan dibiarkan begitu saja!
Begitu saja!
Nama saya Raphael Rowe.
Saya disabitkan membunuh di UK walaupun saya tidak bersalah
dan dihukum penjara seumur hidup tanpa parol.
Saya ambil masa 12 tahun untuk bersihkan nama saya.
Kini saya mengelilingi dunia untuk mengetahui hakikat kehidupan
di dalam penjara paling dahsyat di dunia.
Moldova, Eropah Timur.
Dahulunya negara Soviet, Moldova kini negara termiskin di Eropah.
Pendapatan orang biasa cuma 12 dolar sehari.
Kehidupannya sukar
dan kadar pembunuhannya antara yang tertinggi di Eropah.
Hukuman berat dijatuhkan terhadap penjenayah.
Hukuman penjara di sini tujuh kali lebih panjang
daripada rata-rata negara Eropah.
Mereka yang didapati bersalah membunuh dipenjarakan sekurang-kurangnya 30 tahun.
Banduan seumur hidup ini dihantar ke penjara kawalan maksimum terpencil
bernama Penjara Rezina, Penjara 17,
dan itulah tempat tujuan saya.
HARI PERTAMA
Saya dalam perjalanan ke Penjara Nombor 17 di Moldova.
Saya diberitahu bahawa di penjara ini,
saya akan luangkan masa dengan ramai lelaki
yang menjalani hukuman penjara yang sangat panjang,
tanpa harapan langsung untuk dibebaskan.
Secara rasminya, hukuman seumur hidup di Moldova bermakna dipenjarakan 30 tahun.
Hakikatnya, tiada seorang pun banduan seumur hidup pernah dibebaskan.
Ada banduan yang tak pernah lihat masyarakat masa kini di negara ini,
cara hidup Barat.
Bolehkah mereka terima saya? Itu yang saya nak lihat.
Penjara Rezina ada reputasi yang menakutkan.
Dibina pada zaman Joseph Stalin, ia didiami lebih 300 penjenayah.
Seramai 106 banduan seumur hidup.
Saya akan luangkan seminggu dengan mereka.
- Raphael. - Ya.
Tahun lahir?
Tahun 1968.
Mari.
Berada di sini seperti kembali ke masa silam.
Penyeksaan dan pencabulan hak asasi tidak lagi diamalkan,
tetapi berapa banyak yang sebenarnya telah berubah sejak zaman Soviet?
Persekitarannya mula melemaskan saya.
Jantung saya berdegup kencang.
Sebelum dimasukkan ke dalam sel…
Mari sini.
…saya jalani pemeriksaan perubatan.
Tunjukkan kaki dan muka awak.
Tahun ini berlaku?
Tahun 1988.
Muka saya dikelar.
Setiap parut saya dicatatkan dengan teliti.
15 sentimeter.
Ini kecederaan apa?
Luka tikaman.
Saya tak nak tersebar berita yang saya kononnya kaki gaduh.
Nanti mungkin ada orang ajak bertumbuk.
Apabila kita ada parut unik di sepanjang muka,
mesti ceritanya tersebar seluruh penjara.
Vasea, awak buka. Lari.
Pergi jumpa bos.
Naik atas.
Seterusnya, berjumpa secara peribadi dengan pegawai keselamatan.
Dia akan tentukan orang yang berkongsi sel kecil dengan saya selama seminggu.
Awak akan tinggal di sel
dengan dua lagi banduan
yang dipenjarakan seumur hidup.
Perlukah saya takut terhadap mereka?
Jangan tanya apa-apa soalan
dan jangan mulakan pertengkaran.
Seperti penjara zaman Soviet yang lain, ia dikawal oleh geng penjara.
Hierarki geng dikuatkuasakan dengan ganas
terhadap banduan yang melampaui batas.
Saya berkongsi sel dengan dua lelaki
yang memilih untuk tinggal di luar kawalan geng
di bahagian penjara yang berbeza, bersama banduan lain yang enggan.
Saya lega mereka bukan ahli geng,
tapi kedua-dua rakan sel saya disabitkan dengan kesalahan paling serius.
Ayuh masuk.
- Helo. - Helo.
Helo. Tahu bahasa Inggeris?
Ya, saya tahu sedikit…
- Awak tahu sedikit. - …tapi dia tak faham.
Jadi, awak akan terjemahkan.
- Duduklah. - Terima kasih.
Biar saya perkenalkan diri. Saya Raphael.
- Nama saya Max. - Max.
Lilian.
Lilian. Selamat berkenalan.
Ini ruang kamu dan kamu buat saya rasa diterima serta-merta
hanya dengan senyuman awak.
Ia buat saya rasa tenang kerana ketika saya di luar pintu itu,
jantung saya berdebar.
Siapa mereka? Bagaimana rupa mereka?
Berapa umur mereka?
Adakah mereka akan terima saya? Alu-alukan saya?
Apa perasaan kamu tentang kemasukan saya ke ruang kamu?
Yang penting bagi kami, awak sekepala dengan kami.
Kami luangkan banyak masa di dalam bilik.
Dua puluh dua jam.
Kami cuma diberi dua jam untuk keluar.
Banduan perlu ada hubungan yang baik sesama sendiri.
Itu sangat penting.
Apa perkara pertama yang saya perlu tahu supaya saya
boleh bertahan dan hidup?
Saya akan nasihati dia
supaya jadi diri sendiri.
Beritahu dia!
Jadilah seperti diri sendiri.
Kami akan cuba bimbing awak.
Sejak bila awak di sini?
Sejak tahun 2005.
Tahun 2005. Jadi, dah 16 tahun?
Ya. Dia lebih lama sedikit.
Lebih kurang 17 tahun.
Bila hari kamu berakhir?
Pintu sentiasa dikunci.
Apabila perlu, pintu akan dibuka.
Raphael!
Mujurlah banduan seumur hidup, Maxim dan Lilian, buat saya rasa selesa.
Biar saya bantu.
Di penjara, kita perlu hormati rakan sebilik,
terutamanya apabila kita dikurung bersama 22 jam sehari.
Saya perlukan panduan mereka untuk fahami peraturan tersembunyi penjara.
- Boleh pegangkan bucunya? - Okey.
Pertama sekali, saya perlu bantuan untuk siapkan katil.
Tengok, masukkan ke sini! Awak tak boleh buatkah?
Tiga lelaki besar gagal.
Itu satu bucu, bukan?
Ini pula satu lagi.
Betul.
Beritahu dia, inilah erti hormat.
- Tak salah tolong. - Ya.
Ya, barulah betul.
Letak di atas sana.
Memanglah ini malam pertamanya, tapi cadarnya putih sangat!
Elok sangat!
Saya nak cuba katil. Tak, tilam.
- Ya, cubalah. - Agak keras.
- Selamat pagi. - Selamat pagi.
Awak berdengkur?
Tidak. Lilian berdengkur kadang-kadang.
- Bukan saya. - Awak tak berdengkur.
Ini penghujung hari pertama saya di Penjara Rezina
dan masa untuk gunakan bilik mandi yang khas untuk sel ini.
Mereka cuma beri saya sabun ini
dan semua lelaki tahu ini bukan pisau cukur yang bagus.
Wanita pun mungkin tahu.
Mereka beri berus gigi.
Bulu berusnya boleh tahan.
Ubat gigi sensitif. Bagus.
Saiznya pun besar.
Kemudian, segulung tisu tandas.
Saya lebih suka putih, tapi warna perang pun bolehlah.
Ini bukan sekadar bilik air.
Ia ruang privasi
kerana tiada tempat lain yang ada privasi di penjara ini.
Cuba fikirkan.
Penjara ini melemaskan.
Ia sangat kecil. Ia sangat sempit.
Ia sangat tertutup sehingga kita rasa cemas.
Pandang Max dengan teliti.
Badannya besar tapi dia membongkok.
Bagi saya, penjara ialah puncanya.
Dia cuba sesuaikan diri dengan persekitaran ini,
dan saya perlu tekankan,
ia tersangatlah kecil.
Airnya sejuk beku.
HARI KEDUA
Pagi pertama saya di sayap hukuman seumur hidup Penjara Rezina.
Max beritahu saya kami akan terkurung di sel kecil kami
dari waktu bangun hingga pukul 1 tengah hari.
Kemudian, kami dibenarkan keluar selama dua jam untuk bersenam dan bergaul.
Lilian tak makan pada waktu pagi.
- Dia minum kopi dan hisap rokok. - Itu sarapan dia.
- Saya makan sedikit. - Okey.
Kami makan makanan
yang ibu bapa kami hantar kepada kami.
Kami tak makan makanan penjara kerana rasanya tak sedap.
Boleh kamu tunjukkan bilik ini?
Terangkan tentang tempat ini.
Ini katil saya. Ya, untuk sepanjang hidup.
Ini televisyen saya. Saya ada buku.
Apa dokumen itu?
Dokumen kes awak atau dokumen belajar awak?
Belajar, kes, kerja,
surat kami kepada presiden, perdana menteri,
menteri lain, semuanya ada.
Untuk menuntut penambahbaikan tempat ini?
- Ya. - Okey.
Maxim terlibat dalam rompakan bersenjata. Seorang pegawai polis ditembak mati.
Dia kata bukan dia yang tembak,
tapi dia disabitkan membunuh dan dihukum penjara seumur hidup.
Dia sudah di sini selama 16 tahun, dan sepanjang tempoh itu,
dia menjadi teraju kempen di Rezina untuk pembaharuan penjara.
Dia berjaya mendapatkan hak untuk banduan
memiliki komputer di bilik mereka.
Untuk dapatkan komputer, kami berjuang selama 14 tahun.
Hakim buat keputusan untuk benarkannya tanpa sambungan Internet.
Seterusnya, peti sejuk di dalam sel
supaya banduan boleh pastikan makanan mereka segar.
Selepas ini, semua orang…
Enam ribu banduan dibenarkan memiliki bukan hanya peti sejuk,
tapi barang lain seperti ini.
Cerek.
- Pemain MP3 dan sebagainya. - Okey.
Sudah tentu banduan perlu beli barang mewah ini sendiri.
Malah, hampir semuanya di sel ini
dibina oleh Max dan Lilian dan dibayar oleh keluarga mereka.
Kawasan ini khususnya.
Kami yang bina.
- Seluruh bilik ini? - Ya.
Okey. Lilian, mana kopi saya?
- Saya agak… - Lilian.
Saya tak sabar nak minum.
Lilian, mari buat kopi.
- Sempitlah. - Saya boleh ke tepi.
Saya ke tepi kerana dia…
Okey, tak cukup ruang untuk kita bertiga.
Saya kagum.
Mereka banduan hayat, takkan dibebaskan,
jadi mereka ambil insiatif untuk jadikan sel ini,
tempat mereka akan tinggal seumur hidup,
lebih selesa.
Mereka pasang jubin lantai, pelapik,
plaster dan cat dinding, pasang elektrik.
Mereka bina dapur kecil. Saya tak pernah lihat sel begini.
Max dan Lilian sudah lama berkongsi sel kecil ini.
Jadi, kemahiran awak bancuh kopi.
Ya.
Jadi, apa kerja saya? Cuci pinggan mangkuk?
Sebab awak buat kopi dan Maxim buat bubur.
Selepas makan, saya kemas meja, sapu lantai dan Maxim cuci pinggan.
Itulah cara kami.
Itu cara kami bekerjasama sejak dulu lagi.
Tepat pukul 1 tengah hari, pengawal membuka pintu.
Kami diiringi ke bumbung penjara,
tempat Max memperkenalkan saya kepada kumpulan kecil banduan
yang turut memilih untuk tinggal di luar kawalan geng penjara.
- Helo, semua! - Helo.
Dijauhkan daripada penghuni lain,
kumpulan ini sahajalah boleh bergaul dengan Max dan Lilian.
- Mari. - Max.
Ayuh kita berjalan.
Ini senaman awak?
- Tiada jerjak. - Ini saja ruang untuk kamu?
Ya, ini saja ruang untuk kami.
Sukar untuk percaya bahawa banduan meluangkan 22 jam sehari di dalam sel
dan hanya diberi koridor bertutup yang sempit ini untuk senaman harian.
Kamu dihalang melihat langit, menyentuh rumput.
Sungguh kejam dan tak berperikemanusiaan.
Bila kali terakhir awak pijak tanah?
Saya tak ingat.
Kami cuba berjalan, terus berjalan.
Ya, sebab inilah satu-satunya peluang untuk regangkan kaki.
Sudah lama awak di sini?
Dah 27 tahun.
Sudah 27 tahun dia di sini.
Buatan USSR.
Saya dah kira.
Kami boleh jalan 32 langkah.
Setiap kali saya jalan dari hujung ke hujung, 32 langkah.
Apabila anda keluar dari pintu depan, berjalanlah 32 langkah.
Itulah yang mereka buat bertahun-tahun.
Fikirkan, 32 langkah.
Aduhai, 27 tahun.
Saya hampir jadi gila.
Tapi syukurlah saya masih waras.
Dilarang keluar ke tempat terbuka ialah akibat yang perlu ditanggung
kerana menolak peraturan geng penjara.
Kami cuba ikut peraturan rasmi penjara.
Ikut Bible.
Kami tak sokong geng dan sebagainya.
Kemungkinan besar mereka boleh pukul kami
kerana kami enggan bersama mereka.
Awak tak mahu fikir seperti mereka lagi.
Jika kami ada di sana,
saya tiada peluang untuk menulis dan perjuangkan hak saya.
- Melainkan bos besar izinkan. - Ya.
Kuasa bos jenayah begitu besar di penjara
hingga kumpulan Max terpaksa merayu kepada pihak berkuasa
untuk tinggal di luar kawalan geng.
Selepas kami tulis permohonan,
"Kami tak mahu terlibat dengan kumpulan itu.
Tolonglah kami,"
pengarah penjara mengambil keputusan
untuk pindahkan kami ke tempat lain.
- Okey. - Bukan mereka.
- Untuk jaga keselamatan kamu. - Ya.
Sekarang, apabila kami tanya
kenapa kami tak boleh keluar main bola sepak,
bola tampar dan lain-lain,
Dia kata, "Kami tak boleh lindungi kamu."
Max dan banduan hayat yang lain tak mahu rosak akhlak.
Mereka juga nak buat perkara seperti kerja, menimba ilmu.
Tapi mereka kata ia mustahil,
dan ketua jenayah terancang, yang sangat kaya,
dan saya diberitahu mereka biayai beberapa kemudahan di penjara ini,
mempunyai kuasa dan pengaruh yang besar.
Max dan kumpulan ini enggan terlibat.
Disebabkan itu, mereka seperti dihukum dua kali ganda di penjara dan diasingkan.
Kumpulan Max yang menolak geng
dikurung lebih lama di sel berbanding banduan hayat yang lain.
Merenung empat dinding yang sama selama berjam-jam
mengingatkan saya kepada zaman saya dipenjarakan
dan rasa putus asa yang mengganggu saya tanpa henti.
HARI KETIGA
Ini hari ketiga saya di Penjara Rezina.
Sekali lagi, waktu pagi bergerak perlahan apabila waktu makan tengah hari mendekati.
Makanan yang disediakan oleh penjara agak menjijikkan
dan jarang dimakan oleh rakan sel saya, tapi Max ada bantuan luar.
Saya cuma duduk di sel dan tunggu Max balik.
Dia pergi ambil bungkusan.
Di tempat yang kurang sumber begini,
kiriman barang daripada keluarga amat penting.
Saya bawa makanan.
Banyaknya benda sedap.
Kejutan!
Ibu bapa saya kirim makanan.
Baru sampai atau mereka simpan beberapa hari?
Tak, mereka hantar bungkusan menerusi pejabat pos.
Mereka selalu hantar pada hari Isnin
dan saya terima pada hari Selasa.
Okey. Awak beritahu nak pos apa?
Dulu ya, tapi mereka dah tahu benda yang saya perlukan.
Bolehkah kita tentukan saiz bungkusan?
Kami boleh terima bungkusan sekecil ini atau sebesar ini.
Okey.
Setiap minggu, setiap orang boleh hantar satu bungkusan.
Okey. Jadi, ibu dan kakak boleh hantar secara berasingan.
Ya.
Amboi, langkah kanan.
Ibu bapa saya dah tua.
Ayah saya berumur 81 tahun dan ibu saya berumur 71 tahun.
Mereka dah bersara. Tak kerja.
Ya, tapi mereka tolong saya setakat yang boleh.
Banduan seumur hidup seperti Max dilarang buat kerja berbayar di penjara,
jadi mereka bergantung pada keluarga untuk bekalan asas.
Kempen terkininya adalah supaya dibenarkan bekerja,
supaya dia masih boleh makan makanan yang elok
apabila ibu bapanya sudah tak mampu menyaranya.
HARI KEEMPAT
Selepas baru beberapa hari di Penjara Rezina,
saya mula rasai tekanan akibat terkurung lama di ruang terhad.
Kumpulan ini dilarang ke laman untuk bermain bola sepak.
Tapi apabila dibenarkan penjara, kami boleh main sukan dalam bangunan.
Saya baru dibawa keluar dari sel untuk pergi ke kawasan riadah.
Saya diberitahu saya boleh bermain pingpong
dengan banduan lain.
Tengoklah sekeliling.
Inilah koridor bagi sesetengah banduan seumur hidup,
inilah tempat mereka tinggal.
Inilah maksud saya. Itu lebar koridor ini.
Helo. Apa khabar?
Saya tak cam awak tanpa topi.
Dia juara pingpong.
- Lawan dia dulu. - Okey, marilah.
- Dia tunggu awak. - Dia tunggu saya.
Saya harap dapat tiga daripada 11 mata. Dah 27 tahun dia main pingpong.
Saya main semasa di penjara. Dua belas tahun.
Dia dah 27 tahun. Mari lihat jika saya dapat tiga mata.
England lawan Moldova. Mengalah sajalah!
Okey. Kamu tak boleh kalahkan kami dalam bola sepak.
Nampaknya saya menentang juara tempatan.
Kasihan! Kasihanilah dia!
Agresif betul.
Berapa kali kamu boleh main pingpong?
Dua kali seminggu.
- Okey. - Selama tiga jam.
Seksa betul.
Satu! Satu mata!
Meja ini tak elok.
Betul. Sebab itu saya kalah.
Sedar tak sesuatu?
Selain pingpong.
Muka mereka tersenyum.
Ini bukan tempat yang orang boleh selalu senyum.
Ini cara melupakan realiti, bukan?
Ketika inilah mereka boleh lupakan persekitaran mereka.
Ini cara mereka untuk keluarkan tenaga, lepaskan kekecewaan dan tekanan.
Banduan hayat Rezina tahu bahawa mengikut sistem perundangan Moldova,
agak mustahil mereka akan dibebaskan, sama ada mereka berubah mahupun tidak.
Max menghadapi cabaran terbesarnya
iaitu mengubah peraturan penjatuhan hukuman.
Dia kenalkan saya kepada Sergei
yang sudah terpenjara selama 20 tahun.
Berapa umur awak semasa masuk penjara?
Sembilan belas tahun.
Dihukum penjara seumur hidup kerana membunuh?
- Ya. - Ya.
Saya tak terlibat secara langsung.
Dia terlibat dalam jenayah.
Ada tiga orang lelaki dan dia pemandu.
- Dia pemandu? - Ya.
Tapi dia tak terlibat secara langsung dalam pembunuhan itu.
Jadi, hakim dan ahli politik tak beritahu awak,
"Awak perlu dipenjarakan 25 tahun
sebelum boleh dipertimbangkan untuk dibebaskan?"
- Atau 20 tahun? - Tak.
- Tak? - Cuma 30 tahun untuk kami semua.
- Maksudnya, minimum 30 tahun? - Ya.
Ya, minimum.
Tiada banduan seumur hidup pernah dibebaskan dalam sejarah.
Beberapa tahun lalu, banduan hayat ini sangka mereka dapat talian hayat.
Pada tahun 2016,
ahli politik kami meluluskan undang-undang Eropah
yang beri peluang kepada orang
yang melakukan jenayah semasa umur 18 hingga 21 tahun
diringankan hukumannya.
- Undang-undang itu untuk semua. - Okey.
Hakim cakap kepada kami semua, kepada dia, kepada saya secara peribadi,
"Kamu banduan seumur hidup.
Undang-undang itu bukan untuk kamu."
Sangatlah pelik.
Untuk semua orang, tapi bukan untuk kami.
Ini persoalannya.
Apa matlamat sebenar hukuman jenayah?
Supaya orang itu mati di penjara?
Sangatlah pelik.
Max dan Sergei pernah mencabar hukuman seumur hidup mereka,
tapi setakat ini, rayuan mereka ditolak,
jadi ada kemungkinan mereka terpaksa menghabiskan hidup di Rezina,
dikurung 22 jam sehari.
Selepas pingpong, kami lalu di satu-satunya tingkap
yang membolehkan banduan hayat di sayap saya melihat dunia luar.
Dekat tapi jauh. Di sanalah kebebasan.
Semasa tahun pertama saya di sini, ya, ia buat saya terseksa.
Tapi apabila tahu saya banduan seumur hidup,
saya akur.
Apa maksud awak?
Sebab orang yang dipenjarakan bertahun-tahun
tahu ada kemungkinan untuk mereka berada di sana.
Tapi bagi banduan seumur hidup, kami tiada peluang.
Peluang kami sangat tipis.
Saya tak berani kata peluang itu wujud pun.
Apabila kita pandang mata mereka, kita tak nampak harapan.
Saya tahu perasaan itu,
perasaan apabila kita tak tahu kalau kita akan dibebaskan dari penjara.
Tiada lelaki atau wanita di dunia patut hidup tanpa harapan,
dan mereka tiada harapan.
Mereka perlukan sesuatu yang berkata, "Suatu hari, awak mungkin dibebaskan."
Mereka hanya nampak kegelapan. Harapan tak wujud.
HARI KELIMA
Kempen Max memberi hidupnya matlamat.
Saya akan jumpa dua banduan hayat yang berdaya usaha
yang tinggal di zon kawalan geng
yang turut menemui jalan untuk terus hidup.
Sebagai banduan hayat, mereka tak boleh dibayar
untuk buat kerja rasmi.
Tapi menggunakan peralatan dan sumber sendiri,
mereka bina bengkel pertukangan kayu dari awal hingga siap.
Dari sini, saya boleh lihat laman,
tempat banduan yang ikut peraturan geng boleh main bola sepak.
Anatol.
- Raphael. Anatol. - Anatol.
Ya.
- Ini pula? - Dema.
- Dema.
Dengan alat ini, kami bentukkan kayu.
Kami guna alat ini untuk potong.
Saya takut alat itu akan terpelanting ke muka saya atau dia.
Dia tak pakai alat perlindungan. Ternyata dia percayakan kebolehannya.
Penjara ini tak sediakan kemudahan ini, jadi mereka
telah mengambil inisiatif
untuk bina bengkel,
tempat mereka boleh datang dan lupakan sel.
Kami buat kotak barang kemas.
Ajarlah saya caranya. Saya nak cuba buat.
Begini.
Itu rupanya cara untuk buat bahagian tengah.
Okey.
Macam ini. Letak tangan di sini.
Begitu. Okey.
Kita perlu gunakan kekuatan kerana kayu ini keras.
Apa kamu buat dengannya selepas siap?
Sebelum pandemik,
penjara lelongkannya untuk kami.
Mereka beri kami 50 peratus dan masukkannya dalam akaun penjara kami.
Bukan. Dari sini. Macam ini. Awak patut buat begini.
Begitu.
Biar sama macam yang ini.
Macam ini? Okey.
Apa kamu buat dengan 50 peratus itu?
Bayar bil elektrik kami di sini
dan beli barang dari pasar.
Kami perlukan wang di sini.
Tangan saya…
Tengok, tangan ini dah merah.
Panas. Kuatnya tangan awak.
Dema disabitkan membunuh dua orang semasa dia masih muda.
Dah berapa lama awak di penjara?
Sudah 26 tahun.
Sudah 26 tahun awak di penjara.
Sudah 20 tahun di sini, di Rezina.
Saya di sini lima hari seminggu.
Saya rasa bebas dalam fikiran saya.
Tumpuan saya cuma pada peralatan dan kerja saya.
Ia menyeronokkan.
Sama ada kita ditahan atau bebas, kita mesti bekerja.
Sebab itu kita lelaki.
Walaupun rejim penjara ini tegas, saya senang hati melihat
ada peluang keusahawanan dan kreativiti untuk sesetengah orang.
Setiap banduan hayat perlukan cara untuk harungi hukuman.
Saya belajar undang-undang semasa di penjara.
Semasa di sel, Lilian tunjukkan cara dia menangani hukumannya.
Saya penuhkan banyak buku nota.
Saya tulis tentang hidup saya, tentang masa silam saya.
Saya tulis tentang masa kini dan masa depan saya.
Semuanya.
Ini diari?
Saya curahkan sepenuh jiwa raga.
Setiap perkataan ditulis dengan titisan air mata darah kerana…
Saya sentiasa fikirkan keluarga.
Saya benar-benar minat muzik.
Malah, Lilian menjadi penulis lagu.
Itu yang awak simpan di bawah katil, peralatan muzik.
Ya.
Dia guna apabila dia mahu menyanyi.
Awak pernah berduet dengannya?
Tidak, saya tak nyanyi langsung.
Suara saya tak sedap.
Percaya tak hal ini berlaku di sayap banduan seumur hidup
dengan banduan yang takkan dibebaskan?
Saya tak nak ganggu banduan lain, jadi saya perlahankan sedikit.
Terdengar suara Dibawa angin
Mirip suaramu sayang Berbisik
Sekian lama kau tinggalkanku
Jiwaku yang duka lara
Sekian lama kau tinggalkanku…
Saya kagum.
Saya nak menyanyi sama.
Jiwaku yang duka lara
Terdengar suara Dibawa angin
Mirip suaramu sayang Berbisik
Terdengar cintamu dalam tiupan angin
Mirip suaramu yang berbisik
Hebat!
Kering sudah air mataku
Tangisan cinta kini tiada
Adakah ia bantu awak lupa realiti?
Saya rasa tak ada apa-apa yang betul-betul membantu.
Saya dah hidup begini selama 18 tahun.
Ini penderitaan batin saya.
Seksaan saya.
Inilah hidup saya. Harapan saya hanyalah pada Tuhan.
Semasa saya di penjara,
saya jumpa banduan yang terseksa mengenangkan jenayah mereka
dan ada pula yang langsung tak menyesal.
Setakat ini, saya belum tanya Lilian tentang perbuatannya
dan perasaan dia tentangnya sekarang.
HARI KEENAM
Hari ini, saya bertugas bantu Lilian sediakan makan malam.
Awak beri saya kerja susah.
Apa? Ini kerja paling senang yang saya boleh beri.
Awak nak saya potong ikut cara awak.
Lilian mahu pastikan saya tak bazirkan sesuap pun.
Risaukan teknik saya?
Potong kecil lagi!
Soalan saya, kenapa awak hancurkan makanan?
Boleh awak kongsi apa sebabnya awak di penjara?
Saya nak tahu sangat.
Saya bunuh seorang wanita dan anak saudaranya.
Saya bajak tanah mereka, carikan kayu, tolong mereka.
Punca semua ini ialah alkohol.
Berapa umur mereka?
Anak saudara itu
berumur 17 atau 18 tahun.
Nenek itu…
Lebih kurang 60 atau 55 tahun. Saya tak ingat.
Saya tahu awak mabuk ketika itu, tapi bagaimana awak bunuh mereka?
Apa yang berlaku?
Gadis itu dicekik
dan kepala nenek itu dihentak batu.
Itu caranya.
Kenapa awak buat begitu, Lilian? Awak…
Sejak saya jumpa awak, awak tak nampak macam lelaki
yang akan buat sesuatu sedahsyat itu.
Saya masih tak boleh jelaskan kepada diri saya punca ia berlaku!
Dulu saya ada segala-galanya.
Alkohol!
Alkohol punca masalah terbesar di dunia!
Saya minta pengawal bebaskan saya dari sel sebentar.
Saya tak sangka.
Saya tak tahu sama ada saya terkejut atau tak sangka.
Dia bunuh dua orang. Wanita tua dan gadis muda.
Ada pepatah lama, "Jangan menilai buku daripada kulitnya."
Itulah yang saya pegang.
Saya jumpa mereka, tak tahu tentang jenayah mereka
dan kami saling mengenali sejak beberapa hari ini.
Kami bergelak ketawa,
serius berbincang tentang keadaan di sini.
Kemudian ada berita mengejut.
Dia dipenjarakan atas dua pembunuhan.
Pembunuhan yang ganas. Dua wanita yang tak mampu membela diri.
Saya terpaksa mengaku yang ia mengubah pandangan saya terhadap Lilian.
Saya tak boleh pura-pura tak terkesan dengan kata-katanya,
gambaran tentang jenayahnya,
cara dia lakukannya.
Kini saya persoalkan pertimbangan saya
tentang patutkah mereka dihukum 30 tahun atau seumur hidup?
Selepas makan malam siap, saya kembali ke sel.
Duduk sini?
Duduk di situ.
Saya perlukan kerusi.
Di mana bangku kecil?
Ini hanya untuk tetamu.
Sedap.
Awak dah dengar cerita saya.
Saya nak tanya awak,
patutkah saya dipenjarakan seumur hidup?
Semasa masuk ke sel awak, saya tak tahu apa-apa tentang awak.
Saya cuma tahu awak dipenjarakan seumur hidup
dan sudah dihukum bertahun-tahun di sel ini.
Saya percaya semua orang patut diberi peluang kedua.
Itu yang paling penting.
- Awak tahu, Raphael… - Biar saya habiskan.
Saya terkejut dengan jenayah yang awak buat
tapi mujurlah kita berjumpa sebelum awak ceritakan perbuatan awak
kerana itu lelaki yang saya kenal, bukan lelaki yang buat jenayah itu.
Dah bertahun-tahun berlalu…
Bertahun-tahun!
Tiada orang menilai sama ada saya dah berubah.
Dicampak ke penjara dan dibiarkan begitu saja!
Begitu saja!
HARI KETUJUH
Masa saya di Penjara Rezina hampir tamat.
Masa untuk ucap selamat tinggal kepada Lilian dan Max.
Awak dah tunjukkan menerusi perbualan kita
dan orang yang saya jumpa,
walaupun kamu terpaksa hidup tanpa mungkin dibebaskan dari penjara,
kamu berdua dan banduan hayat lain ada sekelumit bara semangat.
Ia boleh digambarkan sebagai harapan.
Tapi dalam keadaan sedahsyat ini pun, kamu berjaya kekalkannya.
- Ia boleh terpadam dengan mudah. - Ya.
Tapi kamu buat keputusan
ada masa depan untuk kamu.
Tiada sesiapa tahu masanya.
Kamu tak tahu. Semoga keadaan berubah.
Kami gelarkannya sebagai perjuangan.
Kami mahu diberi peluang untuk dibebaskan
atau menunjukkan kami juga manusia dan berhak dapat peluang kedua.
Yang penting sekali, harapan yang akhir sekali padam.
Jangan lupa, bagi saya, derita dan seksanya berterusan.
Jika saya tak bangun, sampai bila-bila saya takkan pergi.
Awak juga. Kawan. Kami kawan awak.
Kawan.
Okey. Kawan.
Tengok betapa cepatnya awak dibebaskan.
- Inilah yang sepatutnya. - Akhirnya undang-undang berfungsi.
Saya bebas, jadi harapan masih ada. Teruskan berharap.
- Semoga kita jumpa di luar. - Suatu hari nanti.
- Suatu hari nanti. Selamat jalan. - Selamat jalan.
Bagi saya, banduan-banduan ini patut diberi peluang untuk dibebaskan.
Keadaan mula berubah di Moldova,
tapi di Penjara Rezina,
perubahannya bergerak terlalu perlahan.
Penjara ini dahsyat dan usang, melemaskan dan menimbulkan klaustrofobia.
Ramai orang di sini menjalani hukuman panjang.
Hidup mereka di penjara amat sukar.
Kanun jenayah semakin menyukarkannya.
Menurut undang-undang semasa, ramai yang takkan melihat dunia luar lagi.
Terjemahan sari kata oleh F. Zainal